Ford Focus Electric – 30 perc alatt betárazva - LOERO.HU Autós hírek, autótesztek, autótuning
LOERO.HU | Hírek | Ford Focus Electric – 30 perc alatt betárazva
Szerző: Balázs Gábor | 2017 Már 2 | Hírek | 0 |
A Ford Focus Electric 2017-es változatát egy 145 lóerő (107 kW) teljesítményű elektromotor és egy 33,5 kilowattórás akkumulátor hajtja. Ez utóbbi energiatároló kapacitása közel 50 százalékkal múlja felül a kifutó modellét.
Az új Ford Focus Electric csomagtartóban elhelyezett akkumulátora 30 perc alatt tölthető fel nulláról 80 százalékos szintre.
A mindennapokban egy CCS szabványú gyorstöltővel csatlakoztathatjuk az elektromos kisautót az európai egyenáramú gyorstöltő pontokra, ahol mindössze 30 perc alatt 80 százalékos szintre tölthető fel az akkumulátor. Ha ugyanezt a csatlakozót egy 32 amperes, váltóáramú háztartási konnektorba dugjuk be, a Ford Focus Electric 225 kilométeres hatótávolságához szükséges energia betöltése 5 óráig tart, ám már 3-4 órányi töltéssel is 150 kilométerre elegendő áramot tankolhatunk.
A felmérések szerint az emberek 90 százaléka 100 kilométernél kevesebbet autózik naponta, és az autókkal megtett távolság napi átlaga mindössze 45 km. Így már a konyhából is elegendő üzemanyag érhető el legtöbbünknek. További lehetőség az okosórával rendelkező Ford Focus Electric tulajdonosok számára, hogy a MyFord Mobile alkalmazáson keresztül egyszerűen, a csuklójukra pillantva bármikor ellenőrizhetik az akkumulátor töltöttségi szintjét.